આસાન લક્ષ્યાંક અને મજબૂત બૅટિંગ લાઇન-અપ ધરાવતી કચ્છી લોહાણા જીત ઝડપથી હાંસલ કરી લેશે એમ જણાતું હતું, પરંતુ ગુગળી બ્રાહ્મણના બોલરોએ કચ્છી લોહાણાની જય આથા (૧૪) અને કપિલ સોતા (૧૬)ની ઓપનિંગ જોડીને રન ન કરવા દેવાના સોગંદ ખાધા હતા એવું લાગ્યું હતું. જોકે પહેલી ઓવરમાં કુણાલ વાયડાએ પાંચ વાઇડ બૉલ છઠ્ઠા સ્ટમ્પ પર નાખ્યા હતા, જેમાંથી ચાર કલેક્ટ કરવામાં વિકેટકીપર નિષ્ફળ નીવડતાં બૉલ બાઉન્ડરી પર પહોંચ્યો હતો. માત્ર એક ઓવરમાં જ સ્કોર ૩૩ થઈ જતાં જીતના અડધે રસ્તે કચ્છી લોહાણા પહોંચી ગઈ હતી. બીજી ઓવર લઈને આવેલા કૅપ્ટન ભાવેશ ઠાકરે પણ વાઇડ બૉલ નાખવાની પરંપરા ચાલુ રાખી હતી અને ઓવરના અંતે ૫૯નો સ્કોર પહોંચી ગયો હતો. બૅટ્સમેનોના બૅટથી થયેલા રન કરતાં બોલરના વાઇડ બૉલ વડે મળેલા ૨૯ રન વધુ હતા ત્યારે ગુગળી બ્રાહ્મણની બોલિંગ દ્વારા માત્ર ૨.૩ ઓવરમાં જ વિનાવિકેટે ૬૭ રન કરીને કચ્છી લોહાણાએ સતત બીજી જીત મેળવીને પ્રી-ક્વૉર્ટર ફાઇનલમાં પ્રવેશ કરી લીધો છે.